Լուկաս Գրեյբիլ

Լուկաս Գրեյբիլ (անգլ.՝ Lucas Grabeel, նոյեմբերի 23, 1984(1984-11-23), Սպրինգֆիլդ, Միսսուրի, ԱՄՆ), ամերիկացի դերասան, սցենարիստ, պրոդյուսեր և ռեժիսոր։ Նրան մեծ ճանաչում է բերել Ռայն Էվենսի դերը՝ «Բարձրագույն դպրոցի մյուզիքլ» ֆիլմում։


== Կենսագրություն ==
Լուկասը ծնվել է 1984 թվականի նոյեմբերի 23-ին Միսուրի նահանգի՝ Սպրինգֆիլդ քաղաքում։ 2003 թվականին ավարտել է դպրոցը (անգլ.՝ Kickapoo High School)։ Մասնակցել է դպրոցի տարբեր ներկայացումների։ Հաճախել է Միսուրիի Պետական Համալսարանի (անգլ.՝ Missouri State University) արվեստի ակադեմիա (անգլ.՝ Missouri Fine Arts Academy)։ Հետագայում նա որոշում է տեղափոխվել Լոս Անջելես, որպեսզի շարունակի իր դերասանի կարիերան։ Լոս Անջելես տեղափոխվելուց երկու ամիս անց նա ստանում է իր առաջին դերը գովազդում, իսկ մի քանի ամիս անց ստանոում է Իտանի դերը Հելոինտաուն ֆիլմի երրորդ մասում։
Հեռուստասերիալների դերերից հետո, 2006 թվականին ստանում է Ռայն Էվենսի՝ Շարպեյ Էվենսի երկվորյակ եղբոր դերը՝ «Բարձրագույն դպրոցի մյուզիքլ» ֆիլմում։ Ռայն Էվենսի դերը նա խաղում է նաև ֆիլմի երկրորդ («Բարձրագույն դպրոցի մյուզիքլ։ Արձակուրդներ») և երրորդ («Բարձրագույն դպրոցի մյուզիքլ։ Ավարտական երեկո») մասերում։ Ինչպես նաև 2006 թվականին նա խաղում է Իտանի դերը «Վերադարձ Հելոինտաուն» ֆիլմում, և երիտասարդ Լեկս Լյուտորի դեր «Սմոլվիլլի գաղտնիքները» հեռուստասերիալի վեցերորդ սեզոնում։
2008 թվականին խաղում է լուսանկարիչի, ֆոտոլրագրողի և ակտիվիստ ով պայքարում էր գեյերի իրավունքի համար, Գասա վան Սենթի «Միլք» կենսագրական ֆիլմում։ Նույն թվականին նկարահանվում է «Խոհարարի արկածները» կատակերգությունում, որտեղ խաղում էր տղայի դեր, ով ուտելիք էր ստեղծում ոչինչից։
2009-2010 թվականներին նկարահանվել է և կատարել երգեր «Ես համբուրել եմ վամպիրի» ռոք-մյուզիքլում։ Նաև 2010 թվականին կաղացել է «Լեգենդ պարող նինձիայի մասին» ֆիլմում։ 2011 թվականին խաղացել է Լեկս Լյուտորի դերը՝ «Սմոլվիլլի գաղտնիքները» տասներորդ սեզոնում։
Բացի որպես դերասան ներկայանալուց, նա ներկայացել է, որպես ռեժիսոր, պրոդյուսեր և սցենարիստ։ 2008 և 2009 թվականներին նրա կարճամետրաժ ֆիլմերը՝ «Իրական որդի» (անգլ.՝ «The Real Son») և «Ավիգեյլ Հարրիսի զարթոնքը» ({{lang-en|«The Awakening of Abigail Harris») ստացել են մրցանակները Park City Film Music Festival փառատոնում։


== Երաժշտական կարիերա ==
Դպրոցում երգել է երգչախմբում և կազմակերպել է տղամարդկանց ակապելա խումբ։ «Բարձրագույն դպրոցի մյուզիքլ» ֆիլմում նկարահանվելուց հետո Գրեյբիլը, ֆիլմի մյուս աստղերի հետ մասնակցել է «High School Musical: The Concert» համերգային շրջագայությանը Հյուսիսային Ամերիկայի քաղաքներով։
Լուկասը նաև կատարել է՝ «Աղվեսը և որսորդ շունը 2» մուլտֆիլմի սաունդթրեկը։ Նաև կատարել է «Go the Distance» երգը՝ «Գերկուլես» մուլտֆիլմից, «Disneymania 5» երաժշտական հավաքածուի համար։ 2007 թվականին Նատալիա Բոսլիի հետ միասին գրել է՝ «You Got It» երգը։
Լուկաս Գրեյբիլ նվագում է՝ կիթառ, դաշնամուր և հարվածային գործիքներ։


== Ֆիլմագրություն ==
2004՝ Halloweentown High
2005՝ Dogg’s Hamlet, Cahoot’s Macbeth
2005՝ Boston Legal
2005՝ Veronica Mars
2006՝ Til Death
2006՝ Return to Halloweentown
2006՝ Բարձրագույն դպրոցի մյուզիքլ
2006՝ Smallville
2007՝ Alice Upside Down
2007՝ Բարձրագույն դպրոցի մյուզիքլ։ Արձակուրդներ
2008՝ «Միլք»
2008՝ Բարձրագույն դպրոցի մյուզիքլ։ Ավարտական երեկո
2008՝ College Road Trip
2008՝ The Adventures of Food Boy 
2009՝ Lock and Roll Forever
2009՝ I Kissed a Vampire
2010՝ Dancing Ninja
2010՝ CSI: Crime Scene Investigation
2010՝ I Kissed a Vampire
2010՝ What's Wrong with Virginia 
2011՝ Switched at Birth


== Ծանոթագրություններ ==

↑ Record #101897752X
↑ Person Profile
↑ Biography Archived 2016-05-29 at the Wayback Machine.
Kickapoo Theatre Hall of Fame Members
Alumni Archived 2006-09-07 at the Wayback Machine.
↑ Biography for Lucas Grabeel
↑ Alice Movie